ბეჭდების მბრძანებელი: ორი ციხე-კოშკი (საუნდტრეკი)
ფილმის „ბეჭდების მბრძანებელი: ორი ციხე-კოშკი“ საუნდტრეკი გამოვიდა 2002 წლის 10 დეკემბერს. მისი კომპოზიტორი, ორკესტრირების ავტორი და დირიჟორია ჰოვარდ შორი. მუსიკას ასრულებენ ლონდონის ფილარმონიული ორკესტრი, ლონდონის ხმები და ლონდონის ორატორული სკოლის მოსწავლეების გუნდი. ალბომი გამოვიდა სტანდარტული სახით და სპეციალური გამოცემის ფორმით, რომელშიც შეტანილია დამატებითი კომპოზიცია, „Farewell to Lórien“.